b"\n_START_ARTICLE_\nBayan Obo-gruven\n_START_PARAGRAPH_\nBayan-Obo-gruven er en gruve i den autonome region Indre Mongolia i Folkerepublikken Kina. Den er (2010) verdens st\xc3\xb8rste leverand\xc3\xb8r av sjelden jord-elementer (s\xc3\xa5kalte sjeldne jordarter, REE, Rare Earth Elements)._NEWLINE_Gruven ligger i gruvedistriktet Baiyunkuang i Darhan Muminggan forente banner, som i sin tur er understilt Baotou. Gruvebyen Bayan Obo (\xe7\x99\xbd\xe4\xba\x91\xe9\x84\x82\xe5\x8d\x9a, ogs\xc3\xa5 Bayun-Obo, Baiyun'ebo) er bare rundt 50 km s\xc3\xb8r for grensen til Mongolia.\n_START_SECTION_\nHistorie\n_START_PARAGRAPH_\nI 1927 oppdaget man jernmalm her; de f\xc3\xb8rste funnene av sjeldne jordarter ble gjort i 1936. I 1950-\xc3\xa5rene ble det dessuten funnet niob her.\n_START_SECTION_\nGruvedriften\n_START_PARAGRAPH_\nSammen med to andre gruver i Kina st\xc3\xa5r Bayan Obo for ca. 95% av verdens \xc3\xa5rlige (2010) produksjon av REE. Denne gruven beregnes \xc3\xa5 ha ca 70\xc2\xa0% av verdens reserver av disse metaller._NEWLINE_Her utvinnes, i dagbrudd alle elementer av lantanoidene, med atomnumrene fra  57(lantan) til 71(lutetium). De viktigste mineralene er bastn\xc3\xa4sitt og monazitt. Malmforekomstene er p\xc3\xa5 ca 40 millioner tonn med et malminnhold p\xc3\xa5 3-5,4% REE. Gruven har ogs\xc3\xa5 en av Kinas st\xc3\xb8rste reserver av jernmalm, med 470 millioner tonn jern. Likes\xc3\xa5 er Bayan-Obo-gruven verdens st\xc3\xb8rste funnsted for niobmalm. _NEWLINE_Det arbeider opptil 6000 personer i dagbruddet, dagbruddet er n\xc3\xa5 nerde p\xc3\xa5 tusen meters dybde p\xc3\xa5 det meste."